वार्षिकोत्सव में बच्चों ने प्रस्तुति देकर लूटी वाहवाही
भरतपुर. स्कूल के वार्षिकोत्सव में प्रस्तुति देते बच्चे।
भास्कर संवाददाता | भरतपुर
सीजीआईवर्ल्ड स्कूल में मल्हार 2015 वार्षिकोत्सव का आयोजन कलेक्टर रवि जैन के मुख्य आतिथ्य में किया गया। इस मौके पर स्कूली बच्चों ने सांस्कृतिक कार्यक्रम बृज नृत्य, लोक नृत्य, राजस्थानी नृत्य, गुजराती नृत्य, जनजातीय नृत्य, पंजाबी भांगड़ा, एकल गायन, समूह गायन आदि प्रस्तुत कर दर्शकों का मन मोह लिया। समारोह के दौरान संस्था के चेयरमेन, डा. नरेंद्र सिंह, सचिव शिव सिंह भोंट, डायरेक्टर जोगेंद्र सिंह ने स्कूली प्रतियोगिताओं के विजेता एवं प्रतिभावान छात्र-छात्राओं को पुरस्कार एवं प्रशस्ति पत्र प्रदान किए। प्राचार्य दीपिका गुप्ता ने सभी आगंतुको का आभार जताया, जबकि संचालन विक्रम सिंह सिसौदिया एवं रविंद्र कौर ने किया।
hin_Deva hin_Deva npi_Deva hin_Deva